
Nedvességterhelés mérése és vizsgálata ipari környezetben

Dolgozatomban az ipari, különösen az élelmiszeripari húsfeldolgozó létesítményekben
keletkező levegő nedvesség terhelést vizsgálom. Az élelmiszeripari objektumok egyik
legfontosabb kritériuma a higiénia, ebben az esetben elsőszámú, hogy a hús mint élelmiszer
optimális higiéniai körülmények között kerüljön feldolgozásra, tárolásra, csomagolásra és
végül szállításra. Ennek érdekében, hogy a feldolgozó helyiség berendezésiről, valamint
határoló szerkezeteiről semmiféle képpen ne kerülhessen bármilyen nemű szennyező anyag a
termékekre, ezek a berendezések és szerkezetek rendszeres tisztításra szorulnak, ez az
eljárás nagy mennyiségű nedvesség helyiségbe való bevitelével jár. Mivel az épületben a
kontrollálatlan nedvesség lecsepegés a feldolgozó helyiségeket határoló szerkezetekről
veszélyt jelent a feldolgozandó élelmiszerek higiéniai tisztaságára, ezt a szennyező tényezőt
az épületben lévő légtechnikai rendszer feladata elszállítani.
A dolgozatban azt vizsgálom mérések valamint közelítő becslések segítségével, hogy az ilyen
típusú nedvesség terhelés milyen hatással van a helyiség belső levegőjének állapotára,
valamint, hogy ezt az állapotot melyik közelítő egyenlettel lehet a legpontosabban
megbecsülni az ilyen légtechnikai rendszerek tervezéséhez.



